တႅၵ်ႉၵျီး၊ ဝဵင်း

ဝဵင်းတႅၵ်ႉၵျီး (), (), () ၼႆႉ မီးဝႆႉ ၽၢႆႇႁွင်ႇသုတ်းသုတ်း ဝဵင်းတႃႈၵုင်ႈ ယဝ်ႉ။ ပဵၼ်ဝဵင်းပၵ်းလုမ်း ၸႄႈဝဵင်းတႅၵ်ႉၵျီး လႄႈ ထုင်ႉတႅၵ်ႉၵျီး ၸ​ႄႈတွၼ်ႈဢိၼ်းၸဵင်ႇ ယဝ်ႉ။ မီးဝႆႉတီႈၼိူဝ်ၶူၼ်တၢင်းလူတ်ႉၵႃး လႄႈ တၢင်းလူတ်ႉလဵၼ်း တႃႈၵုင်ႈ-ပျီႇ ယဝ်ႉ။ ပေႃးလုၵ်ႉတီႈ ဝဵင်းတႃႈၵုင်ႈသေ ၵႂႃႇၸွမ်းတၢင်းလူတ်ႉလဵၼ်း ၵႂႃႇ ၸဵင်ႇႁွင်ႇဝၼ်းတူၵ်းၼႆၸိုင် ၵႆယၢၼ် 42 လၵ်းယဝ်ႉ။ ပေႃးတူၺ်းဝဵင်းတႄႉ ဢမ်ႇၸႂ်ႈဝဵင်းယႂ်ႇသေတႃႉ ၼႃႈလိၼ်ၵႂၢင်ႈသေ ယွၼ်ႉမီးဝႆႉတၢင်းႁူပ်ႉၵၼ်လႄႈ ပဵၼ်ဝဵင်းၵႃႉၶၢႆသေ ၵူၼ်းၵိုၼ်းဝႆႉယဝ်ႉ။ လုၵ်ႉဢဝ်တီႈ တႅၵ်ႉၵျီးသေ ႁဵတ်းဝႆႉတၢင်းလူတ်ႉၵႃးၸူး ၵျူဝ်းၽျူႇ ဢၼ်ၽႄပၼ်ၼမ်ႉတႃႇ ဝဵင်းတႃႈၵုင်ႈၼၼ်ႉယဝ်ႉ။ တီႈထုင်ႉတႅၵ်ႉၵျီးၼႆႉ ၶဝ်ႈပႃး ၸႄႈဝဵင်းတႅၵ်ႉၵျီးလႄႈ ၸႄႈဝဵင်းထၢၼ်းတပိၼ်ႇယဝ်ႉ။ တီႈၸႄႈဝဵင်းတႅၵ်ႉၵျီးၼႆႉ ၸွမ်းလူၺ်ႈသဵၼ်ႈမၢႆႁူဝ်ၼပ်ႉၵူၼ်း ဢၼ်ၵဵပ်းမိူဝ်ႈ ပီ 2014 ၼၼ်ႉသေၼႆ မီးမႃး ၵူၼ်း 277,165 ၵေႃႉယဝ်ႉ။

ၽိုၼ်ဢိင်

!Main category
ၸႄႈဝဵင်းၸိူဝ်းမီးၼႂ်း ၸႄႈတိူင်းတႃႈၵုင်ႈ